PAPA [Calixtus] fratribus Cluniacensibus quod factum est mandans, vt sibi Patrem eligerent, auctoritate Apostolica præcepit. Illi post præceptum accepto consilio, totius religionis ac religiosæ opinionis virum, Marciniacensium sororum Priorem, venerabilem HVGONEM, sibi pari assensu in Abbatem eligunt. Suscepit sanctus ille, licet valde renitens, quod imponebatur, sed vix quinque elapsis mensibus ex hac luce migrauit,  (sic longa eius in sancta conuersatione vita meruerat, vt merito creditur) ad meliora transiuit. Chronicon rerum Burgundionum ad ann. 1122. Post Pontium Hugo fit trium mensium Cluniacensis Abbas. Vide plura in Chronico Cluniacensi.